H. C. ANDERSEN SAMFUNDET - ODENSE

20. marts 2018

H.C. Andersen Samfundet – Odense indbyder sine medlemmer med ledsagere til

**GENERALFORSAMLING, ONSDAG DEN 11. APRIL, KL. 19:00**

Generalforsamlingen afholdes i “Kirkesalen” på **Møntergården,** Overgade 48, 5000 Odense C. I år vil ph.d. Torsten Bøgh Thomsen holde et foredrag baseret på den ph.d.-afhandling, som han forsvarede den 4. december 2017 på Syddansk Universitet. Foredraget er betitlet:

**Skyggepunkter, mudder og menneske-atomer**

**– natur og materialitet i H.C. Andersens forfatterskab**

Efter foredraget byder vi på et beskedent **traktement** til 50,- kr.

Herefter skal vi have **generalforsamling** med dagsorden ifølge vedtægterne. – Vedr. pkt. 11 d: Valg til bestyrelsen, skal det oplyses, at Ane Grum-Schwensen, Hanne Albirk og Solveig Brunholm er på valg i år.

Bestyrelsen beder medlemmerne gøre brug af den vedhængende tilmeldingsblanket, af hensyn til smørrebrødsbestillingen. Tilmelding kan også ske pr. e-mail på adressen: [agru@odense.dk](mailto:agru@odense.dk) eller via Samfundets hjemmeside.

Med venlig hilsen

Bestyrelsen

 ------------------------------------------------------------------------------------------------------------- 

Navn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Adresse \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

deltager i mødet onsdag den 11. april 2018 med \_\_\_\_\_\_ pers.

Tilmeldingen skal være sekretæren i hænde senest 9. april 2018, postadressen er:

Odense Bys Museer, H.C. Andersen Samfundet, Overgade 48, 5000 Odense C. Tilmelding kan også ske pr. e-mail til: [agru@odense.dk](mailto:agru@odense.dk)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Venligst husk at betale kontingent for 2018**

Medlemsgebyret på 200 kr. bedes overført til H.C. Andersens Samfundets bankkonto:

Reg.nr.: 1551 Kontonr.: 9289100

Af regnskabstekniske årsager beder bestyrelsen om, at medlemsgebyret indbetales inden generalforsamlingen den 11. april 2018.

HUSK, at der ikke udsendes et medlemskort. Man skal blot meddele museumsværterne i H.C. Andersens Hus eller i H.C. Andersens Barndomshjem, at man er medlem af H.C. Andersen Samfundet. Så vil de kunne tjekke medlemsskabet gennem lister på samfundets hjemmeside. Denne ordning vil spare Samfundet for mange penge, der ellers ville gå til porto. Skulle de medlemmer, som får denne skrivelse pr. fodpost, have fået en e-mailadresse, da meddel venligst dette til Samfundets bestyrelse på e-mailadressen: [esas@odense.dk](mailto:esas@odense.dk) eller agru@odense.dk